Lapin hyvinvointialue

Lapin hyvinvointialue (, , ) on Lapin maakunnan kattava hyvinvointialue, joka perustettiin osana maakunta- ja soteuudistusta.

Lapin hyvinvointialue työllistää yli 8 000 henkilöä, jotka vastaavat noin 176 000 asukkaan sosiaali-, terveys- ja pelastuspalveluista. Palvelut ovat saatavilla myös alueella vieraileville kotimaisille ja ulkomaisille matkailijoille tarpeen mukaan.    

 Kunnat 
Hyvinvointialueeseen kuuluu 21 kuntaa, joista neljä on kaupunkeja.

 23px Enontekiön kunta (Eanodat)
 23px Inarin kunta (Aanaar, Aanar, Anár)
 23px Kemin kaupunki
 23px Kemijärven kaupunki
 23px Keminmaan kunta
 23px Kittilän kunta
 23px Kolarin kunta
 23px Muonion kunta
 23px Pelkosenniemen kunta
 23px Pellon kunta
 23px Posion kunta

 23px Ranuan kunta
 23px Rovaniemen kaupunki
 23px Sallan kunta
 23px Savukosken kunta
 23px Simon kunta
 23px Sodankylän kunta (Soađegilli)
 23px Tervolan kunta
 23px Tornion kaupunki
 23px Utsjoen kunta (Ohcejohka)
 23px Ylitornion kunta

Lapin hyvinvointialueen asukasluku vuonna 2024 oli 176 151 asukasta. 

 Palvelut 
Lakisääteinen sosiaali- ja terveydenhuollon sekä pelastustoimen järjestämisvastuu siirtyi kunnilta hyvinvointialueelle 1. tammikuuta 2023 alkaen.

 Sosiaali- ja terveyspalvelut 
Lapin hyvinvointialue järjestää sosiaali- ja terveyspalvelut 21 kunnan alueella. Palveluihin kuuluvat muun muassa terveysasemat, hammashoito, neuvolat, mielenterveys- ja päihdepalvelut sekä erikoissairaanhoito, jota tarjotaan Lapin keskussairaalassa Rovaniemellä ja Länsi-Pohjan keskussairaalassa Kemissä. Alueella on toiminut myös Muurolan sairaala ja Keroputaan sairaala, jotka ovat siirtyneet uusiin tiloihin Ounasrinteelle ja Kemiin.Lähes 50 vuotta Muurolassa toimineet psykiatrian osastot muuttavat Ounasrinteelle – uusissa tiloissa vähemmän neliöitä, mutta enemmän yksityisyyttä YleHoito paranee, kun yhteistyö tiivistyy – Länsi-Pohjan uusi psykiatriatalo palvelee kuuluisaa Keroputaan mallia Yle Laboratoriopalvelut tuottaa hyvinvointiyhtymä NordLab. Alueella toimii myös sosiaalipäivystys sekä useita asumispalveluyksiköitä.

Sosiaalityötä tarjotaan eri elämäntilanteissa oleville ihmisille, kuten lapsiperheille, työikäisille, ikääntyneille ja vammaisille. Lapin hyvinvointialue vastaa myös lastensuojelusta, perheoikeudellisista palveluista sekä vammaisten henkilöiden palveluista ja omaishoidon tuesta.

Hyvinvointialueella kehitetään digitaalisia palveluita, kuten DigiLapha-sovellusta, jonka kautta voi hoitaa terveyteen ja sosiaalipalveluihin liittyviä asioita sähköisesti.

 Pelastuslaitos 
Lapin pelastuslaitos vastaa pelastustoimen palveluista Suomen pohjoisimmassa, laajimmassa ja harvimmin asutussa maakunnassa. Se toimii osana Lapin hyvinvointialuetta ja kattaa 21 kunnan alueen, joista jokaisessa on oma pelastusasema. Pelastuslaitoksen toimintaa tukevat myös sopimuspalokunnat (VPK).

Pelastuslaitoksen organisaatio jakautuu kahteen päätehtäväalueeseen: turvallisuuspalveluihin ja pelastuspalveluihin. Turvallisuuspalveluiden tavoitteena on onnettomuuksien ehkäisy, ja niihin kuuluvat asiantuntijapalvelut, turvallisuusviestintä ja valvontapalvelut. Näitä palveluita johtaa riskienhallintapäällikkö. Pelastuspalvelut puolestaan vastaavat pelastustoiminnasta, ja niitä johtaa pelastuspäällikkö. Pelastuspalveluiden vastuuyksiköitä ovat operaatiokeskus sekä eteläinen, läntinen ja itäinen pelastusalue. Sopimuspalokunnat osallistuvat soveltuvin osin kaikkien palveluiden tuottamiseen.

Lapin hyvinvointialueen pelastustoimen palvelutasopäätös määrittää, millaisia ja minkä tasoisia pelastustoimen palveluja alueella tuotetaan. Se linjaa strategiset päämäärät, keskeiset toimenpiteet sekä suunnitelman palvelutason kehittämisestä lain ja riskien edellyttämälle tasolle.

 Aluevaltuusto 

Ensimmäiset aluevaalit järjestettiin 23. tammikuuta 2022, ja aluevaltuustot aloittivat toimintansa maaliskuussa 2022. Vuoden 2021 elokuun väestötietojen perusteella Lapin hyvinvointialueen aluevaltuustoon valittiin 59 valtuutettua.

Seuraavat, vuoden 2025 aluevaalit järjestettiin 13. huhtikuuta 2025, ja uusi valtuusto aloitti kesäkuussa 2025.Aluevaalit: Lapin hyvinvointialue a­lu­e­vaa­leis­sa 2025, Yle, viitattu 26.4.2025Aluevaalit 2025 - Lapin aluevaalien vahvistettu tulos, Lapin hyvinvointialue, 16.4.2025, viitattu 26.4.2025

 Lähteet 

 Aiheesta muualla 
 Tietoa meistä, Lapha.fi

*